**ELŐTERJESZTÉS**

**A KÉPVISELŐ-TESTÜLET**

**2020. február 3-i rendes ülésére**

**Előterjesztés**

**Fogorvosi feladatellátási szerződés felülvizsgálatáról**

A napirendet tárgyaló ülés dátuma: 2020.02.03.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Nincs

**4. Tényállás bemutatása:**

Telki község Önkormányzata és dr. Gyuricza Béla fogorvos 2019. március 18. napján 2019. május 1-jétől történő hatálybalépéssel Feladatellátási szerződést kötöttek egymással a Telki községben létrejött fogorvosi vegyes körzet fogorvosi alapellátásának területi ellátási kötelezettséggel történő működtetésére.

A feladatellátási szerződés keretében felek megállapodtak abban, hogy a fogorvosi rendelő és egyéb helyiségekre vonatkozó **üzemeltetési díj** összegét 130.000.- Ft+Áfa/hó összegben rögzítik.

Az üzemeltetési költség része a rezsiköltség. A rezsiköltség díjával a szerződő felek az üzemeltetési költség keretein belül számolnak el.

A szerződés rögzíti, hogy a fogorvos az üzemeltetési díj összegéből 780.000.- Ft összegű előleget előre a szerződés hatálybalépésével egyidejűleg megfizet az önkormányzat részére, mely előleg összegéből az önkormányzat az üzemeltetési díjat folyamatosan jóváírja. Amennyiben az előleg teljes összege jóváírásra kerül, úgy a fogorvos a mindenkor esedékes üzemeltetési díjat tartozik havonta megfizetni az önkormányzat részére.

A szerződés VI. 4 pontja rögzíti továbbá, hogy az üzemeltetési díj és azon belül a rezsiköltségek viselése mértékének felülvizsgálatát a szerződés hatályba lépésétől számított 6 hónapon belül jogosultak a felek első alkalommal felülvizsgálni.

Telki község Önkormányzata 2019. decemberében elszámolást küldött ki az egészségügyi szolgáltatók - felnőtt és gyermek háziorvos- fogorvos - részére az elmúlt egy év rezsiköltségének, a fogorvos tekintetében pedig az elmúlt időszak ( 2019.05.01.-2019.12.31-ig terjedő időszakra vonatkozó ) üzemeltetési költség elszámolásról.

Az elszámolás alapján a fogorvosra jutó rezsiköltség összege az érintett időszakra ( 2019.05.01.-2019.11.19.) vonatkozóan bruttó 167.003.- Ft.

A felnőtt és gyermek orvosok teljes éves ( 12 hónapra vonatkozó ) rezsiköltség összege 227.144.- Ft azaz átlagolva havonta kb. 20.000.- Ft.

A feladatellátási szerződés alapján a fogorvos részére megállapított üzemeltetési költség mértéke 130.000.- Ft+Áfa/hó. A 2019.05.01-2019.12.31. időszakra számolt üzemeltetési költség 1.040.000.- Ft+ Áfa azaz 1.320.000.- Ft.

Figyelembe véve a már előlegként megfizetett 780.000.- Ft összeget a szerződés alapján a fogorvos részéről még fizetendő költség 540.800.- Ft.

dr. Gyuricza Béla fogorvos 2019.december 16-án levélben fordult az önkormányzathoz, hogy kezdeményezze az üzemeltetési költség felülvizsgálatát, figyelembe véve azt a tényt, hogy az elmúlt időszak fogyasztási adatai alapján megállapított rezsiköltségek mértéke havi szinten kb. 25.000.- Ft/hó.

Így a havi 130.000.- Ft+Áfa/hó üzemeltetési költség alig közel 15 %-át teszi ki a rezsiköltség.

A felnőtt és gyermek orvosok teljes éves ( 12 hónapra vonatkozó ) rezsiköltség összege 227.144.- Ft azaz átlagolva havonta kb. 20.000.- Ft.

A képviselő-testület méltányos döntése alapján az üzemeltetési költség ( 130.000.- Ft+Áfa/hó ) csökkentésére van lehetőség.

Telki, 2020. január 10.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete  
…/2020. (I. ) Öh. sz. határozata**

**Fogorvosi feladatellátási szerződés felülvizsgálatáról**

Telki község Önkormányzat képviselő-testülete úgy határozott, hogy a dr. Gyuricza Béla e.v. ( 1094 Budapest, Viola u. 42. 3/16 ) a területi ellátási kötelezettséggel ellátott fogorvosi alapellátás működtetésére vonatkozó 2019. március 18. napján aláírt szerződést módosítja és a havi üzemeltetési díj összegét az aláírás napjával visszamenőleges hatállyal………………………….- Ft-ban határozzam meg.

Felelős: Polgármester

Határidő: azonnal